- સુખદેવ પટેલ
આપણી આજુબાજુ જ્યાં ક્યાંક પણ નજર નાખીએ તો કશું જ સ્થિર નથી. જડ દેખાતી વસ્તુઓમાં ઋતુગત અસરો અને વિવિધ પરિબળોના કારણે ઘસારો થતો જોવા મળે છે. ફેરફાર એ નિયતિ છે. સ્થળકાળ અને દેશકાળમાં બદલાવની ગતિમાં તફાવતો જરૂર હોય છે. બદલાવથી ઊભી થતી નવી અવસ્થા ઉત્ક્રાંતિની ઓળખ બને છે. માનવસભ્યતા આવા ફેરફારોથી વધુ ને વધુ સમૃદ્ધ થતી રહી છે. જીવનની ગુણવત્તા અને સુખાકારીમાં તેના લાભો જોવા મળે છે. કુદરતનાં અગણિત રહસ્યોને જાણવા અને તેમાંથી હાડમારીઓ ઓછી કરીને આનંદ માણવો તે માનવીય પ્રકૃતિ રહી છે. ક્યારેક તેમાંથી મળતી ક્ષમતાઓનો નકારાત્મક ઉપયોગ પણ થતો જોવા મળે છે, ત્યારે દુઃખ, હતાશા અને વિનાશની સ્થિતિ પેદા થાય છે. આમ ચાલતી રહેતી વત્તીઓછી કામગીરી પછી પણ એકંદરે અનુકૂળતાઓ વધતી રહી છે, અગવડો ઘટતી રહી છે. જેને સાદી સમજણમાં વિકાસ કહીએ છીએ.
વિકાસ સકારાત્મક વલણોનો પરિપાક છે. સકારાત્મકતા મેંદી જેવી છે. જેના હાથમાં તે મુકાય છે, તેના હાથમાં તેની ચમક આવે જ છે, પણ જે મેંદી મૂકનાર છે, તેના હાથ પણ લાલાશથી ખીલે છે. વિકાસના આલેખનથી એક જરૂરી સુકૃત્ય થાય છે, ત્યારે તે લખાણના મુદ્દાઓ સાથે સંકળાયેલી બાબતોની ખૂબીઓ, લખનારના મનને સ્પર્શ કરીને ટપકે છે. તેમાંથી કેટલીક સમજણો નીપજે છે, જે લખનારની પરિપકવતાને ઘડનારી હોય છે.
વાંચો વધુ...
આ પ્રકારના અન્ય લેખ
વિકાસકર્મીની કલમે
અનેક વિકલાંગતા ધરાવતા લોકો પોતાના અધિકારોથી વંચિત રહી જાય છે: ડૉ. રાધાકૃષ્ણન જાટ
- હિમાલી સિધ્ધપુરા ડૉ. રાધાકૃષ્ણન કે. જાટ અમરેલી જિલ્લાના ડી.ક્યુ.એ.એમ.ઓ. (ડિસ્ટ્રીક્ટ ક્વૉલિટી અસ્યોરન્સ મેડિકલ ઑફિસર) છે. છેલ્લાં 11 વર્ષથી તેઓ અહીં આ કામગીરી બજાવે છે. આ પહેલાં તેઓ ધારી તાલુકામાં દલખાણીયા વિસ્તારના બ્લૉક હૅલ્થ ઑફિસર હતા. માર્ચ 2008થી તેઓ અમરેલી જિલ્લામાં મેડિકલ ઑફિસર તરીકે સિવિલ હૉસ્પિટલમાં કાર્યરત છે. ખૂબ જ સરળ અને રમૂજવૃત્તિ ધરાવનાર શ્રી જાટ સાહેબ એક કુશળ વહીવટકર્તા છે એટલું જ નહીં, પરંતુ એક સંવેદનશીલ નાગરિક પણ છે.
આજે તેઓ જે સત્તા પર બેઠેલા છે તેનો કઈ રીતે યોગ્ય ઉપયોગ કરી શકાય તે વાત શ્રી જાટ સાહેબ ખૂબ સારી રીતે જાણે છે. 'હૅન્ડિકેપ ઇન્ટરનેશનલ' (એચ.આઈ.) સાથેનો તેમનો સંપર્ક 2009ની સાલના જાન્યુઆરી મહિનાથી છે. ત્યારથી તેઓ પોતે પોતાના વ્યક્તિગત જીવનમાં ઘણાં પરિવર્તનો આવેલાં અનુભવે છે.
- દિલીપ વસાવ વિકલાંગ વ્યક્તિઓને સામાન્ય વ્યક્તિની જેમ જીવવાનો હક પૂરો પાડવા કે તેના પુનર્વસન માટે તેની દશા જોઇને દિશા આપવી જોઇએ." આ શબ્દો છે વલસાડ ખાતે આવેલા 'રાષ્ટ્રીય અંધ જન મંડળ'માં શિક્ષક તરીકે છેલ્લાં બાવીસ વર્ષથી ફરજ બજાવતા રાજેશભાઇ બારોટના.
રાજેશભાઇ મૂળ નવસારી જિલ્લાના ચીખલી તાલુકાના સોલધરા ગામના વતની છે. આઠ સભ્યોના પરિવારમાં પાંચ બહેનોની વચ્ચે એક માત્ર ભાઇ હતા. જેના પગલે સ્વાભાવિક રીતે જ પરિવારમાં લાડકોડથી ઉછર્યા હતા.
આર્થિક રીતે પરિવારની પરિસ્થિતિ ખૂબ સારી ન હતીસ, પરંતુ અભ્યાસ સારો હોવાના કારણે ગામથી દોઢ કિલોમીટરના અંતરે આવેલી પીપલ ગભાણા ગામની સાર્વજનિક હાઇસ્કૂલમાં ધોરણ-11માં વિજ્ઞાનપ્રવાહ પસંદ કર્યો હતો. બારમા ધોરણમાં હતા તે સમયગાળામાં મિત્રો સાથે ગિલ્લી ડંડા રમતી વેળા ડાબી આંખમાં ગિલ્લી વાગી હતી. ઘણી સારવાર કરવા છતાં આંખને પાછી મેળવવામાં નિષ્ફળતા મળી.
એક આંખ ગુમાવ્યા બાદ જમણી આંખને પણ અંદરના ભાગે તેની અસર થઇ. પરિવાર ખૂબ ગરીબ હોવાના કારણે આંખની સારવાર માટે નાણાંની સગવડ ન થઇ એટલે દેશી દવાઓ ચાલી રાખી. તેનાથી કોઇ ફરક નહીં પડતાં આખરે જમણી આંખ પણ ગુમાવી અને વર્ષ 1987માં સંપૂર્ણ અંધત્વ આવી ગયું. વાંચો વધુ...
જાગૃત પ્રવીણભાઇએ અનેક પ્રશ્નો બાબતે મોરચા માંડીને લોકોને ન્યાય અપાવ્યો છે
- ઉત્કંઠા ધોળકીયા' સ્વામી વિવેકાનંદ યુવક મંડળ' ના પ્રમુખ, 'વિકલાંગ કલ્યાણકારી ટ્રસ્ટ'માં મહામંત્રી હૉસ્પિટલના સેવાભાવી ગ્રુપમાં સક્રિય સદસ્ય, વાંઝા જ્ઞાતિ મંડળના મહામંત્રી, આ પરિચય છે જામનર જિલ્લાના જામખંભાળિયાના પ્રવીણભાઈ લાલજીભાઈ વાઘેલાનો. 20 વર્ષથી વિકલાંગતાનાં ક્ષેત્રમાં કામ કરનારા પ્રવીણભાઈને પોતાને પણ પગની તકલીફ છે. પણ મજબૂત મનોબળ અને અતૂટ-અખૂટ આત્મવિશ્વાસ તેમના બે પગની જગ્યા સંભાળી લે છે.
જીવનમાં સતત સંઘર્ષ કર્યો છે. વાંચો વધુ...
સિર્ફ હંગામા ખડા કરના, મેરા મકસદ નહીં, મેરી કોશિશ હે કી, યે સુરત બદલની ચાહિએ.- દુષ્યંત કુમાર
આપને આ વેબસાઈટ કેવી લાગી?આપનાં સૂચનો આ સરનામે જરૂર મોકલાવવા વિનંતીઃcharkhaguj@gmail.com